DECIZIA COMISIEI
din 25 aprilie 2008
de stabilire a cerințelor comune privind prezentarea de către statele membre a unor programe naționale pentru eradicarea, controlul și monitorizarea anumitor boli ale animalelor și zoonoze în vederea finanțării comunitare
[notificată cu numărul C(2008) 1585]
(Text cu relevanță pentru SEE)
(2008/425/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Decizia 90/424/CEE a Consiliului din 26 iunie 1990 privind anumite cheltuieli în domeniul veterinar (1), în special articolul 24 alineatul (10),
întrucât:
(1)
Decizia 90/424/CEE stabilește procedurile care reglementează participarea financiară a Comunității la programe de eradicare, control și monitorizare privind anumite boli ale animalelor și zoonoze. În temeiul acestei decizii, o măsură financiară comunitară urmează a fi introdusă în vederea rambursării cheltuielilor angajate de statele membre în vederea finanțării programelor naționale de eradicare, control și monitorizare privind bolile animalelor și zoonozele enumerate în anexa la decizia respectivă.
(2)
Decizia 90/424/CEE prevede că în fiecare an, până la 30 aprilie cel târziu, statele membre prezintă Comisiei programele anuale sau multianuale a căror lansare este prevăzută pentru anul următor și pentru care doresc să primească o contribuție financiară din partea Comunității.
(3)
În temeiul articolului 3 din Decizia 90/424/CEE, astfel cum a fost modificat prin Decizia 2006/965/CE, programele privind leucoza enzootică bovină (LEB) și boala Aujeszky pot beneficia de finanțare până la 31 decembrie 2010.
(4)
Decizia 2004/450/CE a Comisiei din 29 aprilie 2004 de stabilire a cerințelor comune aplicabile conținutului cererilor de finanțare comunitară pentru programele de combatere sau de eradicare și de control privind bolile animalelor (2) prevede că statele membre care doresc să obțină o contribuție financiară din partea Comunității pentru programele de eradicare, monitorizare și control privind anumite boli ale animalelor trebuie să prezinte cereri care să conțină anumite informații stabilite în decizia respectivă.
(5)
Decizia 2008/341/CE a Comisiei din 25 aprilie 2008 de stabilire a criteriilor comunitare pentru programele naționale de eradicare, control și monitorizare privind anumite boli ale animalelor și zoonoze (3) prevede criteriile care trebuie îndeplinite de programele naționale pentru a fi aprobate de către Comisie în conformitate cu măsura financiară comunitară prevăzută la articolul 24 alineatul (1) din Decizia 90/424/CEE.
(6)
În urma adoptării Deciziei 2008/341/CE și pentru a îmbunătăți în continuare procedura de prezentare, aprobare și evaluare a progreselor în cursul punerii în aplicare a programelor, cerințele comune pentru cererile de finanțare comunitară pentru programe naționale din partea statelor membre ar trebui actualizate și ar trebui să se asigure coerența acestora cu criteriile respective. Din motive de claritate, Decizia 2004/450/CE ar trebui abrogată și înlocuită cu prezenta decizie.
(7)
Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
(a)
anexa I la prezenta decizie în ceea ce privește:
-
tuberculoza bovină;
-
bruceloza bovină;
-
bruceloza ovină și caprină (B. melitensis);
-
febra catarală în regiunile endemice sau cu risc ridicat;
-
pesta porcină africană;
-
boala veziculoasă a porcului;
-
pesta porcină clasică;
-
antraxul;
-
pleuropneumonia contagioasă bovină;
-
turbarea;
-
echinococoza;
-
trichineloza;
-
E. coli verotoxigenă;
-
leucoza enzootică bovină (LEB) și boala Aujeszky;
(b)
anexa II la prezenta decizie în ceea ce privește salmoneloza (salmonela zoonotică);
(c)
anexa III la prezenta decizie în ceea ce privește encefalopatiile spongiforme transmisibile (EST) [encefalopatia spongiformă bovină (ESB), scrapia și boala cronică cașectizantă a cervidelor];
(d)
anexa IV la prezenta decizie în ceea ce privește gripa aviară la păsările de curte și la păsările sălbatice;
(e)
anexa V la prezenta decizie în ceea ce privește:
-
necroza hematopoietică infecțioasă;
-
anemia infecțioasă a somonului;
-
viremia de primăvară a crapului (VPC);
-
septicemia hemoragică virală (SHV);
-
virusul herpetic al crapului koi (VHC);
-
infecția cu Bonamia ostreae;
-
infecția cu Marteilia refringens;
-
boala petelor albe la crustacee.
Articolul 2
Decizia 2004/450/CE se abrogă.
Articolul 3
Prezenta decizie se adresează statelor membre.
Adoptată la Bruxelles, 25 aprilie 2008.